Jawaab: Aniga oo aan masuul ahayn oo shacab ah ayaa la i dhaliilayay oo la lahaa lacago dawladeed ayuu qaatay oo wuxuu guryo ka iibsaday Nairobi, Dubai iyo waddamo kale hantiduna wax la isku caayo maaha ee Illaahey baa bixiya Ilaaheyna qofkuu wax siinayo iyo kaanu waxba siineyn mid walba Illaahey baa u qadaray risiqiisa, aniguna haddaan hanti samaysanayo hanti hore ayaan u lahaa, xukuumadda madaxweyne Siilaanyo oo aan jirin, isaga oo aan madaxweyne ahayn oo mucaarida, ayaan Mareykanka ka shaqeysanayay oo mushahar boqolkun oo dollar in ka badan qaadanayey oo aan magaalada ugu qaalisan aan ku lahaa guri siddeed boqol oo kun oo dollar ah, waligeyna kumaan faanin oo maan odhan guri malaayiin dollara ayaan leeyahay.
